เทิดศักดิ์ ซูฮก ภาณุเดช มีอนาคตสดใสรออยู่
โค้ชเทิด เทิดศักดิ์ ใจมั่น กุนซือใหญ่ฉลามชล ออกมาพูดถึง เจ้านุภาณุเดช ใหม่วงค์ กองกลางดาวรุ่งของทีม ว่าเป็นนักเตะที่มีอนาคต แต่จะต้องพัฒนาตัวเองในทุกๆ เรื่อง โดยเฉพาะเรื่องฟิตเนส,วันที่ 11 พ.ค. 60 กลายเป็นอีกหนึ่งดาวรุ่งในสังกัด ฉลามชล ชลบุรี เอฟซี อคาเดมี่ สำหรับ เจ้านุ ภาณุเดช ใหม่วงค์ กองกลางดาวโรจน์วัย 21 ปี ที่เวลานี้เจ้าตัวได้โอกาสลงสนามบ่อยครั้งขึ้นหลัง โค้ชเทิด เทิดศักดิ์ ใจมั่น เฮดโค้ชของทีม เปลี่ยนตัวลงไปในช่วงท้ายเกมมาแล้ว 2 เกมติดต่อกัน,ก่อนเกมเปิดสนาม ชลบุรี สเตเดียม รับทีมเศรษฐีรายใหม่อย่างทัพ กว่างโซ้งมหาภัย เชียงราย ยูไนเต็ด ยอดทีมจากเมืองเหนือ ในวันศุกร์ที่ 12 พฤษภาคมนี้ เวลา 19.00 น. กุนซือวัย 43 ปี ได้ออกมาพูดถึงดาวรุ่งรายนี้ว่า,ผมให้โอกาสเด็กอคาเดมี่ของเราทุกคนอยู่แล้ว เพราะเด็กเหล่านี้บางคนก็ถึงเวลาที่จะต้องมาสัมผัสกับทีมชุดใหญ่บ้าง แต่สิ่งเดียวที่ผมประทับใจในตัวณุ ก็คือเด็กคนนี้ใจสู้และเล่นตามแท็กติกที่ผมต้องการทุกครั้งที่ได้ลงสนาม เขามีอนาคตที่ดีแน่หากเจ้าตัวพัฒนาในเรื่องพละกำลัง ฟิตเนสร่างกาย และสั่งสมประสบการณ์ให้มากกว่านี้ เทิดศักดิ์ กล่าวทิ้งท้าย
โค้ชเทิด เทิดศักดิ์ ใจมั่น กุนซือใหญ่ฉลามชล ออกมาพูดถึง เจ้านุ ภาณุเดช ใหม่วงค์ กองกลางดาวรุ่งของทีม ว่าเป็นนักเตะที่มีอนาคต แต่จะต้องพัฒนาตัวเอง
ไทยลีก,โตโยต้า ไทยลีก,ชลบุรี เอฟซี,เทิดศักดิ์ ใจมั่น,ภาณุเดช ใหม่วงค์